BIROUL ROMÂN DE METROLOGIE LEGALĂ

DIRECŢIA TEHNICĂ, REGLEMENTĂRI, AUTORIZĂRI
REFERAT DE APROBARE
În prezent este în vigoare Lista oficială a mijloacelor de măsurare supuse controlului metrologic legal LO – 2022, aprobată prin Ordinul nr. 77/2022 al directorului general al Biroului Român de Metrologie Legală, publicat în Monitorul Oficial al României, Partea I, nr. 332/05.04.2022 modificată si completată prin Ordinul nr. 204/2024 al directorului general al Biroului Român de Metrologie Legală, publicat în Monitorul Oficial al României, Partea I, nr. 1082/30.10.2024.

Ca urmare a analizei efectuate în cadrul compartimentelor BRML implicate în activitatea de control metrologic legal asupra modului de desfăşurare a activităţilor de verificare metrologică şi dezvoltării capabilităţii tehnice disponibilă la nivelul Institutului Naţional de Metrologie de a efectua verificări metrologice ale contoarelor de gaz cu ultrasunete cu debitul maxim de până la 40 m3/h, inclusiv precum şi a laboratoarelor autorizate de către  Biroul Român de Metrologie Legală  de a efectua verificări metrologice ale contoarelor de gaz cu turbină cu debitul maxim de până la 6500 m3/h se impune introducerea lor în Lista oficială pentru a putea fi supuse ulterior punerii la dispozitie pe piață şi punerii în funcţiune controlului metrologic legal exercitat de exemplu prin verificări metrologice periodice sau după reparare, în vederea asigurării corectitudinii măsurărilor în tranzacțiile comerciale în care sunt utilizate

Pentru introducerea acestor modificări în cuprinsul Listei oficiale a mijloacelor de măsurare supuse controlului metrologic legal LO – 2022 aprobată prin Ordinul nr. 77/2022 al directorului general al Biroului Român de Metrologie Legală a fost elaborat un proiect de ordin care a fost supus procedurii prevăzute de Legea nr. 52/2003 privind transparența decizională în administrația publică cu modificările și completările ulterioare,  proiectul de ordin fiind postat pe pagina de internet a BRML, împreună cu referatul de aprobare.
Menționăm totodată că au fost respectate prevederile Hotărârii Guvernului nr. 1016/2004 privind măsurile pentru organizarea şi realizarea schimbului de informații în domeniul standardelor şi reglementărilor tehnice, precum şi al regulilor referitoare la serviciile societății informaționale între România şi statele membre ale Uniunii Europene, precum şi Comisia Europeană, cu modificările şi completările ulterioare. Proiectul de ordin a fost transmis Compartimentului pentru Schimb de Informații pentru Reglementări Tehnice (Serviciului Relații cu Uniunea Europeană) din cadrul Ministerului Economiei, Digitalizării, Antreprenoriatului şi Turismului, spre a fi notificat Comisiei Europene.

Având în vedere cele menţionate mai sus, s-a întocmit prezentul proiect de ordin privind modificarea şi completarea Ordinului directorului general al Biroului Român de Metrologie Legală nr. 77/2022, pentru aprobarea Listei oficiale a mijloacelor  de măsurare supuse controlului metrologic legal L.O. – 2022, cu modificările şi completările ulterioare și se propune aprobarea acestuia.

